चरण ने मुड़ियै दिक्खेआ। रानी भित्तै ने लग्गियै खड़ोती दी ही, ते राह्न होई दी उसी दिक्खै दी ही। चरण ने रेड्डे आइयै ओह्दा हत्थ फगड़ी लैता। दौनें दे हत्थ कम्बै दे हे। "अज्ज कियां रस्ता भुल्लेआ?" रानी ने पुच्छेआ। चरण कशा किश खोआ नेईं। इकदम उन्न उसी कलावे च घोटी लैता। "छोड़ मिगी" आखदे होई रानी ओह्दे कलावे ‘चा निकली गेई। "नराज ऐं?" चरण ने पुच्छेआ। रानी बोली, "में की नराज होङ। मेरा कम्म ते औने आलें दी इच्छेआ पूरी करना ऐ। आई जा--"ओह् अन्दरोठी दा भित्त खो’लन लगी। "मेरा नां बी ते सेई ऐ तुगी", चरण ने आखेआ।